*Приложение № 3 ООП ООО*

**Фонд оценочных средств для промежуточной аттестации обучающихся**

**по учебному предмету «Родной (чеченский) язык»**

**(типовой вариант)**

*(5-9 классы)*

Обязательная часть учебного плана.

Предметная область: Родной (чеченский) язык и родная (чеченская) литература

г.Грозный

**Урокан ц1е: Изложени . Язъяр «Таллархо Халид».**

**5 класс**

Аьхке чекхъяла гергаяхнера. Д1аоьхура хаза а, сирла а денош. Ишттачу цхьана дийнахь Шаройн-Орган аьтту бердаца хьалаболучу новкъахула воьдуш вара къена таллархо Ацин Халид. Цо акхарошна толлу дукха хан яра. Делахь а, Халид дика лелалуш а, б1аьрг сирла болуш, экханна топ нийса тухуш а вара. Халида зуламе доцу экха дуьйш-х1аллакдеш дацара. Цуьнан доккха мостаг1алла дара берзалошций, чаг1алкхашций. Оцу тешамбоцчу акхароша къиза х1аллакдора кхидолу экха, дийнаташ, церан к1орнеш, буьхьигаш. Х1инца къеначу Халида арабаьккхина некъ кхин 1алашо йолуш бара. Иза наггахь , кочара турмал караоьций, лаьмнийн баххьашка а хьожура. Цуьнан тидам хуьлура массо а х1уманан, хьуьн чуьра хезачу татанийн а, бухахула охьадог1учу Шаройн-Органан г1овг1анан а. Таьлсаш чохь Халида хьош яра туьханан талхаш. Туьха ч1ог1а оьшура дийнаташна.

**Урокан ц1е: Нийсаниг харжар. Талламан болх.**

**5 класс**

**Тест**

1. Фольклор ингалсан маттахь х1ун бохург ду?

А) аз Б)халкъан хьекъал

В)иллеш г) халкъан дахар

2.Халкъан барта кхоллараллина муьлха жанр юкъа ца дог1у?

А) стихотворени Б)аларш

В)кицанаш г) иллеш

3.Маса тайпана ду туьйранаш?

А)2 Б)4

В)3 г) 5

4.«Барзо 1ахарца мохк къовсар» муьлха тайпана жанр ду?

А)инзаре тамашийна Б)дийнатийн тайпа

В)адамийн 1ер-дахарх лаьцна г) сагалматийн тайпа

5.«Ламанхойн шира хабарш а, иллеш а инзаре хаза поэтически хазна ю» хьенан дешнаш ду?

А) Толстой Л.Н. Б)Саидов Б В)Мамакаев М г) Бадуев С

6.Саидов Билалан дахаран некъ

А) 1914-1994 Б)1914-1999

В)1916 -1996 г) 1918-1998

7.Кхетам луш долу доций аларш ду:

А) Кицанаш Б)Туьйранаш В) Х1етал-металш г) Аларш

8. «Тамашийна олхазар» муьлха тайпана жанр ду?

А)инзаре тамашийна Б)дийнатийн тайпа

В)адамийн 1ер-дахарх лаьцна г) сагалматийн тайпа

9.Маца кхоллаелла халкъан барта кхолларалла?

А)Кху заманахь Б)Ширачу заманахь

В)Йоза кхолладалале г) 1898 шарахь

10.Дийца кху дешнийн маь1на?

А) Эла\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Б)Буржалш\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

В)Той\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6 класс**

**Урокан ц1е: Изложени «Лу». Язъяр**

Чиллахь дара иза. Шийлачу 1аьнан цхьана 1уьйренца кечамбира Дауда хьуьнах ваха. 1аламца бен самукъа ца долура цуьнан.Бан беза некъ беха бара, амма ша хьуьнар долуш хиларе терра, цунна хала дацара лаьмнашкахула лела. Хьалхарчу буса Даудна хезнера йистерчу меттигашкахь берзалой а, чаг1алкхаш а уг1уш. Делкъахан хуьлуш Дауд Дехачу Ирзу кхечира.Ирзон йистехь бара цхьа къена кхор. Оцу кхура к1елахь сада1а сецира Дауд, шен топ-г1ап а, кочара т1оьрмиг а охьа а ехкина.

Цхьа хан яьлча лахарчу ирзон маь11ахула девдда дог1уш лунаш дара.Уьш кхоъ дара.Жиманиг лайлахула дукха хала дог1ура.Чаг1алкхаша кайиттинчух тера дара цунна. Турмал чухула хьаьжча, царна т1аьхьаяьлла йог1уш чаг1алкхаш яра.

Хьалхарчунна а, уггар т1аьхьа йог1учунна а тоьпаш тоха сацам бира таллархочо.

Цхьаъ хьалхий, важа т1аьхьий шозза топ елира- ямарт экханаш эгийра.

Дауд лазийначу лунан лорах цунна т1аьхьа д1авахара.

Лу ц1а а далийна, цунна дарбанаш лелон долийра цо.Т1е туьхан берамца бехчалгаш а йоьхкуш, чевнаш сихха ерзийра цо.Юьхьанца адамашкара х1ума ца юура луно.Делахь а, мацалло шениг до. Эххаре а пхьег1аш чуьра , карара д1акховдийна юург, кхера а ца кхоьруш, юура цо.

**6 класс**

**Урокан ц1е:** Нийсаниг харжар. Талламан болх

**1.Хаттарш: 1.Нохчийн литературан бухбиллархо мила лору?**

А)Бадуев С в)Гайсултанов 1

Б)Мамакаев М Г)Сатуев Хь

**2.Фольклор нохчийн матте даьккхича х1ун бохург ду?**

А)Литература в)Халкъан хьекъал Б)Халкъан барта кхолларалла г)Произведенеш **3.Дуьххьара басня хьан язйина?**

А)Сатуев Хь в)Гайсултанов 1

Б)Лафонтен г)Эзоп

**4. Дуьххьара стихашкахь басня хьан язйина?**

А)Сатуев Хь в)Гайсултанов 1

Б)Лафонтен г)Эзоп

**5.Мамакаев Мохьмадан дахаран некъ?**

**А)**1910-1973 в)1920-1979

Б)1903-1938 г)1910-1979

**6. Нохчийн берийн литературан бухбиллархо мила лору?**

А)Бадуев С в)Гайсултанов 1 Б)Мамакаев М Г)Сатуев Хь

**7.Мичахь вина Гайсултанов 1?**

А)Шелахь в) Веденахь

Б)Шуьйтахь г)Соьлжа-Г1алахь

**8. «Нийса кхел» муьлхачу жанрехь язйина?**

А)Повесть в) Дийцар

Б)Басня г)Туьйра

**9.Маца араяьлла Гайсултанов 1 дуьххьарлера книга?**

**А)**1957 в)1959 Б)1958 г)1944

**10.Маца вина халкъан турпалхо Эвтархойн Ахьмад?**

**А)**1924-1952 в)1842-1874

Б)1824-1852 г) 1942-1974

**7 класс**

**Урокан ц1е: Сочинени .Язъяр «Вайн заманан турпалхо»**

План:

1.Турпал бохучу дешан маь1на?

2.Диканехь а , вонехь а х1ун дакъа лоцу цо?

3.Муха хила веза турпалхо?

1.Шен г1уллакх дуьттий а, нехан хьашташ кхочушдар цо.

2.Ша динарг цхьа а цхьаьнга а ца дуьйцу.

3.Вайн заманахь турпалхой буй?Делла церан васташ

**7 класс**

**Урокан ц1е:** Нийсаниг харжар. Талламан болх

**1.Хаттарш: 1.Нохчийн литературан бухбиллархо мила лору?**

А)Бадуев С в)Гайсултанов 1

Б)Мамакаев М Г)Сатуев Хь

**2.Фольклор нохчийн маттахь х1ун бохург ду?**

А)Литература в)Халкъан хьекъал

Б)Халкъан барта кхолларалла г)Произведенеш

**3.Лирика боху дош гречески маттахь х1ун бохург ду?**

А)лакхар в)халкъан хьекъал

Б)схьадийцар г)произведенаш

**4.Маца Дади-юрт ягийна д1аяьккхира ?**

А)1919 в)1814

Б)1819 г)1929

**5.Мамакаев Мохьмадан дахаран некъ?**

**А)**1910-1973 в)1920-1979

Б)1903-1938 г)1910-1979

**6.Лиро-эпически произведении къастае?**

А)Ошаев Х «Чайра» в) Саракаев Хьамзат «Ирсе б1аьрхиш».

Б) Айдамиров А. «Вина мохк». г) Сайдулаев Хьасан «Ненан Б1аьрхиш» **7. «Нохчийн шира илли» муьлха произведени ю?**

А)Лирически в) Лиро-эпически

Б)Эпически г) Турпалаллин

**8. «Ломмий,цхьогаллий» муьлхачу жанрехь язйина?**

А)Повесть в) Дийцар

Б)Басня г)Туьйра

**9.Бадуев С маца д1аболийра шен литературни болх?**

**А)**1920 в)1926

Б)1922 г)1937

**10.Рог1алла нисъе х1окху яздархойн**

Гайсултанов 1. Мамакаев М. Мамакаев 1

Бадуев С. Саидов Б. Дикаев М

**8 класс**

**Урокан ц1е:Нийсаниг харжар. Талламан болх №1**

**ΙΙ.Тест** **1. Мамакаев М-н «Зеламха» роман зорбане маца яьлла?**

а/1986 в/ 1956 б/1968 г/ 1962 **2. Фольклор х1ун ю?** а/цхьамо аьлла дешнаш ду в/поэзи ю б/халкъо барта кхоьллина исбаьхьаллин произведенеш ю г/проза ю **3/ Муьлхачу яздархочуьнца педучилищехь дешна Хамидов 1-Хь?** А)Гайсултанов 1. В)Мамакаев М. Б)Бадуев С. Г)Эдилов Х-М **4/ Хамидов 1-Хь мила хилла ?** а/драматург в/ иллиалархо б/поэт г/ критик **5/ Шайхиев 1-н дуьххьарлера стихаш зорбане маца евлла?**

а/1964 в/ 1956

б/1960 г/ 1962 **6/ Сулаев М-н «Пхьарматан б1аьрхиш» муьлхачу жанрехь язйина?**

а/Романан дакъа в/ Повесть

б/ Поэма г/ Дийцар

7/ **Дуьххьара муьлхачу газети т1ехь зорба тоьхна Б.С?** а/ «Серло» в/ «Ленинан некъ» б/ «Орга» г/ «Къинхьегам» **8/ «Нохч-Г1алг1айн топоними» хьан язйина дуьххьара?** А)Сулаев М В)Мамакаев М.

Б)Бадуев С. Г)Сулейманов А **9/ «Безаммий, шаьлтий» маца зорбане яьлла Сулейманов А-н?** а/1964 в/ 1967 б/1960 г/ 1962

**10.Рог1алла нисъе х1окху яздархойн**

Гайсултанов 1. Мамакаев М. Мамакаев 1

Бадуев С. Саидов Б Сулейманов А

**9 класс**

**Урокан ц1е:Нийсаниг харжа. Талламан болх**

**Тест**

1. **Цара цхьа хIума кхечу хIуманехула, шен аматашца къайлах йолчуьнца йогIучу хIуманца билгалйоккху. Цара адамийн эс кхиайо, цхьа хIума кхечуьнгахула йовза Iамаво.** а/кицанаш в/х1етал-металш б/чехкааларш г/назманаш
2. **Халкъан барта произведенеш къастош, барта кхолларалла толлуш долчу Iилманах олу:**

а)фольклорист б)фольклор в)фольклористика г)литература

1. **Оьрсийн сийлахь-воккхачу яздархочо Л.Н.Толстойс Девлетгирийн-эвлахь (хIинца Толстой-Юрт) мосалг1ачу щарахь дIаязйина нохчийн ши йиш.**

а)1854 б)1923 в)1826 г) 1852 .

1. **Фольклор х1ун ю?** а/цхьамо аьлла дешнаш ду в/поэзи ю

б/халкъо барта кхоьллина исбаьхьаллин произведенеш ю г/проза ю

1. **ДегIаха мерза са цара хьайга ва дехахь,**

**Ахь даккхий дIалолахь дегIаха мерза са…мича т1ера ду х1ара мог1анаш**

А) «Адин Сурхон илли» б) “Аьккхийн Жанхотан илли”

в) «Эвтархойн Ахьмадан илли» г) «Таймин Биболатан илли»

1. **“Аьккхийн Жанхотан илли” маца кхоьллина ду?**

А) 17 б)18 в)19 г)20

1. **Нохчийн литературехь дуьххьарлера исторически роман**

А)Бадуев С б)Айдамиров Б в)Гайсултанов 1 г)Арсанукаев Ш.

1. **Нохчийн литературехь дуьххьарлера роман**

А) «Кхетаме Хьамид» б) «Мало –Хало» в) «Пет1амат» Г) « Жа1у»

1. **Рог1алла нисъе х1окху яздархойн**

**Гайсултанов 1.Арсанукаев Ш.Саидов Б.Мамакаев М.Бадуев С.Мамакаев 1.**

1. **“Аьккхийн Жанхотан илли” ц1е йолчу илли юккъехь воцу турпалхо**

А)Эвтархойн Ахьмад б)Таймин Биболат в) Зайтан Шихмирза г)1 Жумин Акхтула

**9 класс Урокан чулацам:** Сочинени/Язъяр «Иллешкарчу турпалхойн г1иллакх-оьздангалла».

**Хаттарш ло:**

-Муьлха иллеш 1амийна вай?

-Муьлха илли дара шуна уггар хазахетарг?Х1унда?

-Таймин Биболатан васт муха хета дийца?

-Эвтархойн Ахьмад хьенах доттаг1 хилира?

-Коьрта турпалхой муха бу шайн амалица?

-Иллин турпалхойн шайна дика а, вон а хета амалш билгалъяха.

**Дешархоша иллин турпалхочун васт х1оттош барта сочинени юьйцу.**

**Масала:**

Вуьззина къонах,г1иллакхе-оьзда ву,майра к1ант ву коьрта турпалхо кху илли т1ехь..Цхьаннах кхоьруш вац,майра леташ.Цунна т1аьхьа х1иттанарш к1езиг хилла,т1аьхьа х1иттинарш а к1иллой хилла цхьаберш

**5 класс**

**Урокан ц1е:Талламан диктант «Мокха хьоза»**

Каде хьийза б1аьста мокха хьоза. Иза къардайна олхазар ду. Уьш даимна вовшашца девне хуьлу. Кор диллина хилча, корах чу дог1ий а, раг1у к1елахь лаьттачу пхьег1аш чу хьожий а, шена амал бо оцу хьозано. Цо деш дерг доккха зен дац, цо бечу пайдане хьаьжча. Оцу къардайначу хьозано цхьацца к1еда х1уманаш лахьош, шена бен бо. К1орнеш цо кхобу стоьмаш т1ехь хуьлуш долу зуламе н1аьний даош. Цундела 1алашдан деза и олхазар. Иза адамашца уггар ч1ог1а гергарло долуш ду.

**Урокан ц1е: Сочинени.Язъяр. «Со каникулашкахь волуш хилларг».**

**5 класс**

-Маца юьйлало каникулаш?

-Муьлхачу билгалонашца хаьа вайна иза?

-Муьлхачу бетташкахь хуьлу иза?

-Шеран муьха МУР хуьлу иза?

-Аьхка денош, буьйсанаш муха хуьлу?

-1алам аьхка муха хуьлу?

-Шуна муха хета аьхка?

- Шу муьлхачу ловзарех ловзу аьхка?

-Йовхо новкъа хуьлий шуна?

-Аьхкенах лаьцна цхьа а стихотворени хаьий шуна?

**Урокан ц1е:** Изложени. Язъяр. «Бен ма хьебе»

**6 класс.**

Хьуьнан бераш шайн ц1ийнах къасто мегар дац. Делахь а, нагахь алкханчин т1ам лазийнехь я хьозанан ког чуьрабаьллехь, бух1ано шен б1аьрг лазийнехь, ишттачу чайта1на г1о дан деза. Вай юьйцурш могаш йолу чайта1аш ю. Къаьсттина мегар дац бух1анан к1орни хьуьнхара схьаян.

Бух1анаш к1еззиг бен йисина а яц, цундела ю уьш Ц1ечу книги т1е яьхна. Июль баттахь х1ора бен чохь урокаш д1ахьо.1аморан урокаш.Чайта1аш а. акхаройн к1орнеш а церан дас-нанас йовда а, такха а, т1емаяла а, т1екхета а, ларъяла а, д1алачкъа а, мох муьлхачу аг1ор хьокху,1индаг1 мича дуьжу а 1амайо.

Буса тешаме д1алачкъа меттиг а, дийнахь юург йолу аре лаха а 1амайо.

Адамна юххехь хьалакхиъна чайта1 аьрхачу 1аламан хьелашкахь ша яха 1емийна яц. Кхиа а йина д1ахецча, дукхахьолахь, ле иза. Акхаройн к1орнина кога ирах1отталц, чайта1на т1ема яллалц г1о дан мегар ду адамо. Хьуьнхахь дукха болх бу, берашна а цхьаьна.

Акха котамашна бай т1е г1ум а йоьхкина, лийча меттиг кечъян мегар ду. Пхьагална хи чохь долу к1аг к1аргбан мегар ду, ша хьагъелча мер ду цо иза. Цига дахка тарло цхьадолу олхазарш а.

**7 класс**

**Урокан ц1е: Сочинени. Язъяр «Со каникулашкахь волуш хилларг».**

Урокан некъ.

-Маца юьйлало каникулаш?

-Муьлхачу билгалонашца хаьа вайна иза?

-Муьлхачу бетташкахь хуьлу иза?

-Шеран муьха МУР хуьлу иза?

-Аьхка денош, буьйсанаш муха хуьлу?

-1алам аьхка муха хуьлу?

-Шуна муха хета аьхка?

- Шу муьлхачу ловзарех ловзу аьхка?

-Йовхо новкъа хуьлий шуна?

-Аьхкенах лаьцна цхьа а стихотворени хаьий шуна?

**8 класс**

**Урокан ц1е**: Изложени. Язъяр **«Ямартло чекх ца елира»**».

Лазартни уьйт1ахь къаньелла дукха яккхий а, лекха а аккацеш яра.Дог1а дог1учу цхьана 1уьйранна лазартни уча ваьллачу сан б1аьрг кхийтира къеначу акказин буьххьехь бетталуш кхозучу кхокханах.

Кхокханан когах , иза лаьттахь бежачу хенахь, тай хьаьрчинера, ткъа иза акказин буьххьерчу гаьн т1е охьахиъча, тай генах хьаьрчинера.Хьалаг1атта тохабелла кхокха 1ункар олла а белла, т1емаш детташ,кхозура. Берриге а т1ада а бина, даржийна т1емаш а долуш, 1ункар кхозу кхокха а бетталора, парг1ат баларе сатуьйсуш.

Гуш долу сурт ирча дара.

Массо а метте кхочуш долу эладитанен олхазар-ч1ег1аг шен г1овг1а а эцна, цхьанхьа д1а а дахана, духадеара. Ч1ег1агца цхьаьна кхокханна «орцах» кхин кхо маккхаллий, ши ч1ег1аггий еанера.Ч1ег1го мосуьйттазза дира и г1уллакх.Церан тоба стамъеллера кхокханна гонаха.Бетта а луш кхозуш кхокха а болуш,дог1уш дог1а а долуш, де чекхделира.Буьйсанна дог1а д1атийра.Т1ееара хаза 1уьйре.Наггахь тоха а луш, кхокха кхозуш бара.Ц1аьххьана дукха ч1ог1а тохабелира кхокха.Акказин га кагделла, кхокха генаца чубеара, лаьттах а кхеташ. Аккази т1ехь 1аш йолу маккхалшший, ч1ег1агашший кхокханцаний чухьаьлхира.Цуьнца чуяьхкина маккалш кхокханна т1ег1ертара, цунах шайна «той» дан безам болуш.

И сурт ган а гуш, больницан уьйт1а нораш хьокхуш йолу зуда Маруса а яра оцу белхан тидам беш. Шен карара еха г1аж йолу девзиг а эцна, т1ехьаьддачу цо, маккалшший,ч1ег1агашший д1а а къахкийна, т1еяхана кхокхе хьаьжира.

**9 класс**

**Урокан ц1е:Сочинени«Ас хаьржина корматалла» .Язъяр**

Массо а адам хьанала къахьега дезаш ду.Шена безаш болу болх бан атта хуьлу адамана. Стеган самукъадолу шена беза болх беш хилча .Шена еза корматалла караерзо дика деша а,къахьега а деза.Адамо дукха хьалхе къастайо шена корматалла. Тахана вай язйийр йолу сочинени аш хаьржинчу корматаллех хир ю.Х1инца дуьйна аш шайна цхьа корматалла къастийча, дика доьшуш кечам бича, болх бан атта хир ду.

**ΙΙΙ.Дешархошна г1оьнна хаттарш ло:**

1.Ас хаьржина корматалла.

2.Х1унда хаьржина иза?

3.Муха къахьега деза и лаам кхочуш беш?Деша дезий дика?

4.Хьенан дуьхьа доьшур ду ахь?

5.Хьан г1о дийр ду хьуна?

6.Болх муха бан дагахь ву хьо?

7.Вайн махкахь бан дагахь вуй хьо болх?

8.Нахана пайдехьа хир буй хьан болх?

9.Хьуна луур дуй кхечу махка д1аваха а,цигахь къахьега а?

10.Дений,нанний х1ун эр ду ахь,хьо цу дикачу новкъа ваьккхинчу?

11.Хьайн дахарехь халонаш 1итталахь а д1ахьур буй ахь хаьржина некъ?

12.Сочинени,кица дахарца я байтаца чеккъяккха.